‘‘उड़ता पंजाब’’ के ही साथ ‘‘शहर मसीहा नहीं’’ को भी रिलीज करने के सवाल पर राजन कुमार ने कहा-‘‘देखिए, हमारी फिल्म कम बजट की फिल्म है. हमने प्रयोग के तौर पर इसे तीन जून को बिहार के मुंगेर में रिलीज किया. चार दिन के अंदर हमें अच्छी सफलता मिली है. अब हम लोग अपनी इस फिल्म को पंजाब सहित पूरे देश के सिनेमाघरों में 17 जून को रिलीज करने की योजना पर काम कर रहे हैं. ऐसा हम ‘उड़ता पंजाब’ को टक्कर देने के लिए नहीं कर रहे हैं. सच तो यही है कि हमें ‘उड़ता पंजाब’ के कथानक के बारे में कुछ पता ही नहीं है.’’